Didžioji Liachovo sala
73°26′ š. pl. 142°00′ r. ilg.﻿ / ﻿73.433°š. pl. 142.000°r. ilg.﻿ / 73.433; 142.000 Didžioji Liachovo sala (rus. Большой Ляховский остров, jak. Ляхов улахан арыыта) – sala Arktyje, Naujojo Sibiro salose, didžiausia Liachovo salų grupėje. Pietuose nuo žemyno atskirta Dmitrijaus Laptevo sąsiauriu, šiaurėje nuo Mažosios Liachovo salos atskirta Eterkano sąsiauriu. Plotas 4600 km². Aukštis iki 270 m (Emij Taso k.). Salą 1712 m. atrado ir ištyrinėjo kazokai Jakovas Permiakovas ir Merkurijus Vaginas.